kardosdrur/scandi-wiki huggingface dataset:
Mejeriforeningen

Mejeriforeningen, grundlagt i 1912, er de danske mejeriers brancheorganisation.

Organisationen blev oprettet som De samvirkende danske Mejeriforeningers Fællesorganisation i 1912. Navnet ændres til Danske Mejeriers Fællesorganisation i 1972 og til det nuværende i 1997. Næsten alle danske privatejede mejerier, andelsmejerier og øvrige private mejerivirksomheder er medlem af Mejeriforeningen.

Mejeriforeningen varetager en række fælles interesser i både Danmark og udlandet, bl.a. i forhold til lovgivningen i Folketinget og særligt Europa-Parlamentet. Samtidig samarbejdes der med andre landbrugsorganisationer i organisationen Dansk Kvæg om at skabe bedre forhold for dansk kvægbrug. Mejeriforeningen udarbejder desuden omfattende statistisk materiale om produktion og forbrug af mælk i Danmark.

Foreningens hovedkvarter ligger i Aarhus. Derudover har Mejeriforeningen en repræsentation i Bruxelles.

Kilder

Eksterne henvisninger
 Mejeriforeningens hjemmeside

Etableret i 1912
Brancheforeninger i Danmark
Evald Iljenkov

Evald Vasiljevitj Iljenkov (, ; født 18. februar 1924 i Smolensk, død 21. marts 1979 i Moskva som følge af selvmord) var en sovjetisk filosof, psykolog og pædagog.

Han begyndte i 1941 studier ved Institut for historie i Moskva, men måtte dog i 1942 forlade studiet pga. indkaldelse til aftjening af værnepligt. Han fortsatte i 1946 sine studier og byggede på Marx's teorier, men inddrog dog også (som Marx selv), på kritisk vis, synspunkter fra Spinoza og Hegel. Hans hovedarbejdsområder var erkendelsesteori, dialektik og logik set fra et materialistisk synspunkt.

Han anses af nogle for (relativt til Stalinismen) at være udogmatisk marxist-leninist.

Filosoffer fra Rusland
Psykologer fra Rusland
Personer fra Smolensk
Personer der har begået selvmord
Gødstrup Sø

Gødstrup Sø er en sø i Midtjylland på 46 ha, beliggende i Snejbjerg Sogn nordvest for Herning (Herning Kommune). Den løber ud i Herningsholm Å, som er en del af Storå-systemet, der løber ud i Nissum Fjord. På grund af forslag om bebyggelse i nærheden har Danmarks Naturfredningsforening rejst fredningssag for et område på 185 ha omkring søen. Fredningen blev gennemført i juli 2011, og der bliver en ny sti rundt om søen .

Gødstrup Sø har en gennemsnitsdybde på 1,8 meter og er på det dybeste sted ca. 4 
meter dyb. Den volumen er beregnet til 831.000 m³, og vandets opholdstid i søen er cirka 1 år. Gødstrup Sø er den fiskerigeste sø i Danmark i forhold til sit vandindhold. I søen findes bl.a. gedder, skaller, brasener, ål, aborrer og horker.

Ved Gødstrup Sø findes resterne af en større gammel gård, som kaldes Tårnborg Voldsted

Eksterne kilder/henvisninger 

 Fredningsforslag
 DOF om Gødstrup Sø 

Søer i Herning Kommune
Fredede arealer i Danmark
Erich Weinert

Erich Bernhard Gustav Weinert (4. august 1890 i Magdeburg – 20. april 1953 i Berlin) var en tysk forfatter, kommunist og medlem af KPD.

Weinert blev født i 1890 i en socialdemokratisk familie. Han kom på drengeskole i Magdeburg, og fra 1908 til 1910 gik han på kunst-, håndværks- og handelsskolen i byen for i 1912 at blive optaget på en kunstskole i Berlin. Senere kom han i militæret, hvor han deltog som officer under Første Verdenskrig. Efter krigen tog han til Leipzig og arbejdede som skuespiller og kunstunderviser. I 1929 blev han medlem af det tyske kommunistparti, KPD. På denne tid lavede han forskellige værker.

I årene 1933-1935 var Weinert med sin kone og datter i eksil i Saargebiet. Derefter tog han til Paris. Han var medlem af de Internationale Brigader i Den Spanske Borgerkrig fra 1937-1939. Under Nazitysklands angreb på Sovjetunionen var Weinert på den sovjetiske side, hvor han var en af de ledende kræfter i den anti-nazistiske komité Nationalkomitee Freies Deutschland (NKFD), der med sovjetisk støtte udgav propaganda i håb om at lokke Værnemagtens soldater til forlade deres poster. I 1943 blev Weinert valgt til formand for NKFD.

Han vendte tilbage til Tyskland i 1946 i syg tilstand, men var dog vicepræsident for uddannelsesadministationen i den sovjetiske besættelseszone. Han fortsatte produktionen af værker til sin død som 62-årig i 1953.

Eksterne henvisninger 

Kommunister fra Tyskland
Digtere fra Tyskland
Personer fra Magdeburg
Sangskrivere fra Tyskland
Satirikere fra Tyskland
Kurt Schumacher

Kurt Schumacher (13. oktober 1895 i Chełmno, Vestpreussen – 20. august 1952 i Bonn) var en tysk politiker (SPD).

Schumacher, der havde en doktorgrad i jura, blev medlem af det tyske socialdemokratiske parti, SPD, i 1918, og var formand for partiet i de vestlige zoner fra 1946 til 1952; fra 1949-1952 tillige formand for partiets gruppe i Forbundsdagen. Samarbejdet med SPD i Østtyskland blev afbrudt grundet dets samarbejde med KPD.

Fra 1933-1945 sad han i kz-lejr, hvilket forværrede hans helbred væsentligt. Alligevel spillede han i efterkrigsårene en stor rolle i skabelsen af det vesttyske demokrati. Ved valget i 1949 var han SPDs kanslerkandidat. Schumacher stod i stærk opposition til Konrad Adenauer og hans vestorienterede udenrigspolitik under Bonnrepublikens første år, ligesom han var skarp modstander af både nazismen og fascismen.

Eksterne henvisninger 

Medlemmer af tyske rigsdag 1933-1945
Medlemmer af Forbundsdagen
Politikere fra SPD
Mirta Díaz-Balart

Mirta Francisca de la Caridad Díaz-Balart y Gutiérrez (født 30. september 1928) var Fidel Castros første kone. De studerede sammen på universitetet i Havana hvor hun studerede filosofi da Fidel giftede sig med hende. Hun var datter af en prominent cubansk politiker og borgmester i byen Banes.

De giftede sig den 12. oktober 1948 og blev skilt igen syv år senere (mens Fidel var i eksil) i 1955. Sammen fik de et barn, sønnen Fidel Castro Díaz-Balart ("Fidelito", 1. september 1949 - 1. februar 2018). Efter skilsmissen fik Fidel forældremyndigheden over sønnen og Mirta giftede sig igen med doktor Emilio Núñez Blanco – søn af en tidligere cubansk FN-ambassadør (nu afdød) – med hvem hun fik to døtre, Mirta og América, som begge bor i Spanien. Ifølge en artikel fra Miami Herald den 8. oktober 2000 levede Mirta Díaz-Balart i 2000 selv i Spanien og besøgte lejlighedsvis Cuba på rejser arrangeret af Raúl Castro – Fidels bror og Mirtas tidligere svoger. En anden kilde mener hun flyttede tilbage til Havana i 2002 for at leve med sin søn og hans familie.

Referencer 

Personer fra Cuba
Kryptex

Ordet kryptex (fra engelsk cryptex) er en nydannelse dannet af forfatteren Dan Brown til hans novelle Da Vinci Mysteriet fra 2003. Et kryptex er i bogen en cylinder med nogle skiver på, der kan drejes. På skiverne er der tal eller bogstaver, som skal danne en foruddefineret kode, for at brugeren kan åbne kryptexet. Kryptexen kan anvendes til at opbevare eller overbringe en besked sikkert.

Såfremt det forsøges åbnet med magt, knuses en beholder indeholdende eddike eller et andet materiale, der ødelægger beskeden eller andet indholdet.

Da Vinci Mysteriet
Kryptografi
Nydannelser
Margaret Rey

Margret Elizabeth Rey, (født Margarete Elisabeth Waldstein 16. maj 1906 i Tyskland – 21. december 1996) var en tysk børnebogforfatter. Sammen med sin mand H. A. Rey, som hun giftede sig med i 1935 skabte hun flere billedbøger for børn. De blev særlig kendt for serien om abekatten Peter Pedal (Curious George), som første gang blev udgivet i USA i 1941.

Se også 
 H. A. Rey
 Peter Pedal

Eksterne henvisninger 
 
 H. A. and Margret Rey Collection (på engelsk)
 

Børnebogsforfattere fra Tyskland
Illustratorer fra Tyskland
Astronomer fra Tyskland
Paveefolket

Paveefolket (også: Det rejsende folk, eng.: Irish Travellers, tinkers, irsk: Lucht siúlta – "Pavee" er deres egen betegnelse) er et nomadisk folkeslag med rødder i Irland, der bor i Irland, Storbritannien og USA. Der er anslået 25.000 pavee i Irland, 15.000 i Storbritannien og 7.000 i USA.

Referencer 

Nomadiske folk
Tingen i sig selv

Tingen i sig selv () er et begreb, der bruges i den erkendelsesteoretiske filosofi eller i logikken, hvor man debatterer om det eksisterende.

Immanuel Kant 
Begrebet tingen i sig selv er mest kendt fra filosoffen Immanuel Kant. For Kant betyder det tingen, som den er, altså inden den fremtræder i tid og rum. Det er umuligt, ifølge Immanuel Kant, at vide noget om tingen i sig selv, undtagen at den nødvendigvis må være der, da begrebet 'fænomen' ellers ingen mening giver. 

En af Kants pointer er, at vi kan sige noget om, hvordan vi erkender tingen, men vi kan ikke sige noget om tingen i sig selv. Således forsøger han med sin filosofi at kende erkendelsens grænser og muligheder, hvorimod selve tingen i sig selv altid vil være uerkendt af os.

Tingen i sig selv er med andre ord kort sagt et nødvendigt begreb for at forklare, hvordan vi afficeres af genstande, hvorimod den ikke er en genstand for sansemæssig erfaring og ikke kan have noget positivt indhold. Et uundværligt grænsebegreb.

En filosof som Schopenhauer, som i høj grad bygger videre på Kants filosofi, radikaliserede på mange måder Kants tanke, da han kritiserede Kant for overhovedet at antage eksistensen af en ting i sig selv (ud fra den transcendentale filosofi). Endvidere mente Schopenhauer, modsat Kant, at man godt kan opnå viden om tingen i sig selv.

Georg Wilhelm Friedrich Hegel 
Hegel accepterede ikke de erkendelsesteoretiske forudsætninger, som Kant havde gennem sin filosofi og havde en anden opfattelse af hvad tingen i sig selv var. Ifølge Hegels tænkning var tingen i sig selv det, som en ting egentlig er, men som den ikke er blevet endnu. Det er i en forstand den spire, der ligger i alt værende, og som det prøver at realisere. Barnet er f.eks. mennesket i sig selv og vil altid prøve at realisere sig som et fornuftsmenneske. En spire er ligeledes en plante i sig selv, og begrebet tingen i sig selv betegner altså det, som noget er bestemt til at blive, men som det endnu ikke er.

Se også
Tingen for os

Filosofi
Francis Bacon (maler)

Francis Bacon (født 28. oktober 1909, død 28. april 1992) var figurativ maler. Blev meget kendt for sine udtryksfulde, mareridtsagtige billeder.

Tidlige liv 
Francis Bacon blev født i Dublin af engelske forældre. Hans far, Eddy Bacon, var veteran fra Boerkrigen og blev senere blev træner af væddeløbsheste. Hans mor, Winnie (født Firth), arving til en stål-forretning og kulmine, var kendt for sit udadvendte, selskabelige gemyt, en skarp kontrast til hendes yderst argumenterende mand. Francis blev passet af familien sygeplejerske, Jessie Lightfoot. Som svageligt barn med astma og voldsom allergi over for hunde og heste fik Bacon ofte morfin til at lette sine lidelser under anfald. Familien flyttede ofte frem og tilbage mellem Irland og England i denne periode, hvilket førte til en følelse af fordrivelse, som skulle vise sig at forblive hos kunstneren hele livet. I 1911 boede familien i Cannycourt House i Kilcullen men flyttede senere til Westbourne Terrace, London, tæt ved, hvor Eddy Bacon arbejdede på Territorial Force Records Office.

Efter at have været vendt tilbage til Irland efter Første Verdenskrig blev Bacon sendt af sted for at leve i en tid med sin mormor, Winifred Supple, og hendes mand Kerry. Eddy Bacon købte senere Farmleigh fra sin svigermor, selv om de kort efter flyttede til Straffan Lodge, fødested for begge forældre. Selvom Francis var et genert barn, nød han at klæde sig ud. Dette, kombineret med hans feminine væremåde, gjorde ofte hans far rasende og skabte en afstand mellem dem. I 1924 flyttede hans forældre til Gloucestershire, dernæst til Linton Hall, der ligger nær grænsen til Herefordshire. Francis brugte halvandet år på Dean Luk School, Cheltenham, fra efteråret 1924 til april 1926.

I 1926 flyttede familien tilbage til Irland og Straffan Lodge. Hans søster, Ianthe (født 1921), mindes, at Bacon lavede tegninger af damer med hatte og lange cigaretholdere. Senere samme år blev Francis forvist fra Straffan Lodge efter en episode, hvor hans far fandt ham beundrende sig selv foran et stort spejl iført sin mors undertøj.

London, Berlin og Paris 
Bacon tilbragte efteråret og vinteren 1926 i London med hjælp af en kvotepris på £ 3 per uge fra sin mor, levede efter sine instinkter og læste Nietzsche. Da pengene slap op, konstaterede han, at ved simpelt låne-snyderi og mindre tyverier kunne han opretholde en rimelig økonomi. Han opdagede, at han tiltrak en bestemt type rige mænd, en attraktion han hurtigt dragede fordel af. En af mændene var en ex-militærven af hans far, en anden opdrætter af race-heste, kaldet Harcourt-Smith. Bacon hævdede senere, at hans far havde bedt denne ven om at tage sig af ham og "gøre en mand af ham«. Francis havde et vanskeligt forhold til sin far. Engang indrømmede han at være seksuelt tiltrukket af ham.

Malere fra England
Personer fra Dublin
Francis Bacon

Francis Bacon er flertydig:

 Francis Bacon (filosof) – (1561 – 1626) var britisk filosof, statsmand og forfatter.
 Francis Bacon (maler) – (1909 – 1992) var en irsk figurativ maler.
Marisa Coulter

Marisa Coulter er en fiktiv person i Philip Pullmans trilogi His Dark Materials. Hun beskrives som smuk og charmerende med sort hår. I serien bliver hun normalt kaldt fru Coulter.

Rolle i historien 
Selvom hun virker meget charmerende, bliver det hurtigt afsløret, at hun har en mørkere, mere ildevarslende side. Hendes daimon er en gylden, behåret abe med sort ansigt og et anstrøg af ondskab. Hans navn oplyses ikke i Pullmans trilogi, men i BBC Radios lydversion af bogen kaldes han Ozymandias.

Coulter er lederen af en del af kirken, der er kendt som Disciplinærkommissionen (også kaldet "Snapperne" blandt jypsier og gadedrenge). Under Mrs. Coulters ledelse har Disciplinærkommissionen kidnappet børn fra Lyras verden i al hemmelighed, hvorefter de har brugt dem som "prøvekaniner" til deres eksperimenter i deres laboratorie i Bolvangar.
Disciplinærkommissionen mener, at de ved at skære børns daimoner væk kan forhindre børn i at kende til synd.

Coulter er en enke, som arbejder for den katolske kirke. Hun havde en affære med Lord Asriel, mens hun var gift med Edward Coulter, som senere bliver dræbt af Lord Asriel. Seriens hovedperson, Lyra Belacqua, er faktisk fru Coulter og Lord Asriels barn.

Senere i serien opdager Coulter kirkens sande intentioner: at dræbe Lyra. På dette tidspunkt er hun kommet til at elske pigen, så hun kidnapper hende og gemmer sig selv og Lyra i en grotte, hvor hun holder Lyra sovende ved hjælp af en drik, hun giver hende. Lyra flygter dog så snart, hun kan, da hun er begyndt at at hade og mistro fru Coulter.

Tæt ved slutningen af Ravkikkerten, retter Coulter op på sig selv og sine misgerninger, da hun og Lord Asriel giver deres liv for at dræbe regenten Metatron og redde Lyra, så hun i sikkerhed kan opfylde profetien og befri alle verdner for Autoritetens undertrykkelse.

Versioner 
 Emma Fielding spillede fru Coulter i BBC-versionen af His Dark Materials.
 Patricia Hodge spillede Marisa Coulter, da Englands National Theatre opførte stykket første gang, og Lesley Manville spillede Marisa Coulter anden gang.
 Den 14. juli 2006 blev det annonceret, at Nicole Kidman skulle spille Coulter i filmversionen af, Det Gyldne Kompas, hvor hun fik selskab af Daniel Craig som Lord Asriel. Pullman havde tidligere indikeret, at han godt kunne tænke sig Kidman i rollen, men han spillede ingen rolle i casting-proceduren.

Desuden 
 Coulter fik tredjepladsen i The Big Bad Read (oversat Den Store Stygge Læsning) afstemning. Hun kom ind efter Lord Voldemort og Sauron.

Referencer og noter 
<div class="references-small">

Litterære personer
Personer i Det Gyldne Kompas (serie)
Chip & Chap: Nøddepatruljen

Chip & Chap: Nøddepatruljen (Chip 'n Dale Rescue Rangers) er en tegnefilmserie i 65 afsnit produceret af Disney 1989-1990 med de to kendte jordegern Chip og Chap i hovedrollerne. Sammen med den runde osteglade mus Monty, opfindermusen Dimsy og den lille flue Summa, tager de hele tiden ud for at løse nye mysterier

Danske stemmer 
 Chip: Pauline Rehné
 Chap: Remi Lewerissa
 Monty: Lars Thiesgaard
 Dimsy: Michelle Bjørn-Andersen
 Mr. Katz: Nis Bank-Mikkelsen

Øvrige stemmer:
 Donald Andersen
 Niels Weyde
 Jonathan Göransson
 Vibeke Hastrup
 Christian Clausen
 Ann Hjort

Titelsang sunget af: Michael Elo

Ekstern henvisning 

 
 Chip & Chap: Nøddepatruljen 

Animerede tv-serier
Lundegård Len (Skåne)

Lundegård Len i Skåne var et af de len, der efter reformationen i 1536 blev dannet af områder, der havde ligget under ærkebiskoppen af Lund.

Lensmænd 

Len i Danmark
Helsingborg Len

Helsingborg Len var et len beliggende i den nordvestlige del af Skåne.
 
I begyndelsen af 1600-tallet, før den svenske tid, indgik Luggude, Bjerre, Sønder og Nørre Åsbo og Gønge herreder i lenet, der da var et regnskabslen. 

Gønge blev i 1637 delt i Øster og Vester Gønge herreder.

Eksterne henvisninger 
www.vitriol.se  – Jordebøger og extraskattemandtaller fra Helsingborg Len.

Len i Danmark
Landskrone Len

Landskrone Len var et len beliggende i Skåne, hvor lensmanden havde bolig på Landskrona Slot.
 
I begyndelsen af 1600-tallet, før den svenske tid, indgik Fers, Harriager, Onsø og Rønnebjerg herreder i lenet, der da var et afgiftslen.

Lensmænd 

Len i Danmark
Driftspartnerskaber

Et driftspartnerskaber er en samarbejdsform brugt i byggebranchen i forbindelse med små og mellemstore vedligeholdelsesarbejder.

Bygherre udbyder en flerårige kontraktsum (opgavemængde) og leverandører konkurrer på samarbejdsevne og enhedspriser.

Der ligges vægt på at alle parter deltager i planlægning af arbejderne: Brugere, Entreprenør og Rådgiver.

Aftaleformen er brugt første gang i 2004 af Københavns Kommune og bruges nu i flere kommuner i Danmark.

Virksomhedsformer
Hank Aaron

Hank Aaron (født 5. februar 1934, død den 22. januar 2021) var en amerikansk baseballspiller, der spillede 23 sæsoner i Major League Baseball (MLB). Han er mest kendt for at have slået Babe Ruths rekord for flest home runs i karrieren. Aaron var indehaver af rekorden på 755 home runs i 33 år, men den blev i 2007 slået af Barry Bonds. Efter at have begyndt sin professionelle karriere i Negro League, spillede Aaron 21 sæsoner for Milwaukee og Atlanta Braves. De sidste to år af sin karriere var han en del af Milwaukee Brewers.

Aaron er indehaver af MLB-rekorden for flest runs batted in (RBI), extra base hits og total bases i karrieren, ligesom han ligger i top 4 inden for hits (nr. 3), runs (delt fjerdeplads), at bats (nr. 2) og spillede kampe (nr. 3).

Han er den eneste spiller, der har slået mindst 30 home runs i 15 forskellige sæsoner. Endvidere blev han valgt til All-Star-holdet hvert år fra 1955 til 1977, og han vandt tre Gold Glove-priser for sine defensive egenskaber. I 1957 vandt han National Leagues MVP-pris som ligaens mest værdifulde spiller, det samme år som hans Milwaukee Braves vandt World Series (Aarons eneste World Series-trofæ i sin karriere).

The Sporting News placerede i 1999 Hank Aaron som den femtebedste baseballspiller i historien, og baseballanalytikeren Bill James rangerede Aaron som den andenbedste rightfielder nogensinde i sin bog The New Historical Baseball Abstract. Han blev valgt ind i Baseball Hall of Fame i 1982, hans første år som kandidat.

Eftersom Aaron var afroamerikaner, blev han udsat for en del chikane i forbindelse med overtagelsen af home run-rekorden fra Babe Ruth (der var hvid). Han endte 1973-sæsonen med 713 home runs, én mindre end rekorden. I vinterpausen modtog han adskillige racistiske dødstrusler. Ruths enke, Claire Hodgson, modsatte sig kraftigt disse fornedrende angreb og udtalte, at hvis hendes mand havde været i live, ville han entusiastisk have heppet på Aaron. Hank klarede presset og slog endelig rekorden den 8. april 1974 på hjemmebane foran 53.775 tilskuere.

For at ære Aarons bedrifter skabte Major League Baseball den såkaldte Hank Aaron-pris, der årligt uddeles til den mest effektive hitter i hver liga.

Kildehenvisninger

Eksterne henvisninger 
 Hank Aarons statistikker på Baseball Reference

Baseballspillere fra USA
Personer fra Alabama
Sødringholm

Sødringholm er en hovedgård i Sødring Sogn i Randers Kommune. Den ligger lige ved siden af Sødring Kirke. Sødringholm har måske tidligere heddet Sødringborg, og den blev erhvervet af Øm Kloster i 1240 fra biskop Peder Elafsen og Johannes Jude, men klosteret overdrog det allerede i 1248 til Johannes Jude igen.

Den nuværende hovedgård er formentlig oprettet af Hans Stygge (død 1568) fra Holbækgård, som i 1544 overtog 21 gårde i Sødring Sogn fra Kronen. Sødringholm indgik, sammen med Demstrup og Gesingholm (Løvenholm), fra 1674 til 1742 i Grevskabet Løvenholm. Sødringholm havde birkeret indtil 1637, hvor det kom under Løvenholm Birk.

Hovedbygningen er opført af Niels Secher efter en brand i 1752 og består af en hovedfløj med kvistgavl og to sidefløje, hvoraf den ene er i bindingsværk.

Sødringholm Gods er (med Brandstrupgård) på 852 hektar.

Ejere 
1976 - --Leif Skov / Anders Skov

Eksterne kilder/henvisninger 
 J.P. Trap: Danmark (4. udgave, 1925)

Herregårde i Randers Kommune
Herregårde i Randers Amt
Counter Rotating Ring Receiver Reactor Recuperator

Counter Rotating Ring Receiver Reactor Recuperator (CR5) er et stykke udstyr, hvis endoterme termokemiske kredsproces kan spalte carbondioxid til carbonmonoxid og ilt. CR5 er er første skridt i at lave brændstof fra en høj temperaturforskel, varme (sollys). CR5 er en af flere processer, som klassificeres som S2P, (Sunshine to Petrol).

Af carbonmonoxiden og (hydrogen eller vand) er det muligt at gemme vedvarende energi i form af CO2-neutralt brændstof – carbonkæder – f.eks. metanol, ætanol...

CR5-processen blev oprindelig opfundet af Rich Diver til at splitte vand til hydrogen og oxygen.

Senere fandt Rich Diver på ideen med at splitte carbondioxid (i stedet for vand) til oxygen og carbonmonoxid med den samme proces. Carbonmonoxid kan anvendes til at syntetisere metanol, ætanol, butanol og mange andre energirige flydende syntetiske brændstoffer.

Bemærk at fotosyntese (bl.a. sollys til sukker) har en virkningsgrad på ca. 6,6%.

Hvis CR5 på sigt kan gemme sollysets energi mere effektivt, kan det være mere interessant at lave brændstof baseret på vedvarende energi end biologisk baseret brændstof. CR5-paneler kan f.eks. placeres i ørkener og måske på skibe.

Kilder/referencer 

Solenergi
Energiteknik
Energilagring